**ACTA DE LA SESSIÓ EXTRAORDINÀRIA DEL PLE MUNICIPAL**

**NÚM. 16/11**

**DATA: 30 DE DESEMBRE DE 2011**

**HORA INICI: 8,30 h.**

**HORA FINALITZACIÓ: 9,16 h.**

**LLOC: AJUNTAMENT DE DELTEBRE**

**ASSISTENTS:**

**Alcalde-President:** Sr. Gervasi Aspa Casanova.

**Regidors:** Sr. Rogelio Tomàs Bonet, Sra. Sònia Bertomeu Tomàs, Sr. Jordi Pau Torres Fabra, Sra. Ma. Salomé Bertomeu Mauri, Sr. Oscar Martin Bo, Sra. Susanna Gómez Castellà, Sr. Jose Emilio Bertomeu Rio, Sr. Joan Alginet Aliau, Sra. Sònia Bertomeu Franch, Sr. Lluís Soler Panisello, Sr. Salvador Bertomeu Bertomeu, Sr. Domingo Alcalà Sorribes, Sra. Carme Franch Rius, Sr. Joan Bertomeu Bertomeu i Sr. Tomàs Castells Fresquet.

**Excusat:** Sra. Teresa Culvi Porres.

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ACORDS ADOPTATS:**

#### PART RESOLUTIVA

**COMPTES I HISENDA**

**1R.- DICTAMEN DE PROPOSTA D’APROVACIÓ, SI S’ESCAU, DEL COMPTE GENERAL DE LA CORPORACIÓ EXERCICI 2010.**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Especial de Comptes de data 17 de novembre de 2011, la Sra. Interventora acctal. dóna lectura en la seva part bastant a la proposta següent:

**“ANTECEDENTS**

Finalitzat l’exercici pressupostari de 2010, cal elaborar el compte general de l’entitat local, dels organismes autònoms i de les societats mercantils de capital íntegrament local.

El compte general ha de posar de manifest la gestió realitzada en els aspectes econòmic, financer, patrimonial i pressupostari, i ha de contenir el conjunt de documentació bàsica, complementària i annexos.

Ha de ser elaborat per la Intervenció, i la Presidència l’ha de retre abans del dia 15 de maig de l’actual exercici.

Els estats i comptes anuals de l’exercici pressupostari 2010 s’han sotmès a l’informe de la Comissió Especial de Comptes, la qual n’ha emès un dictamen aprovador en data 17 de novembre de 2011. Exposat el compte general al públic en el *Butlletí Oficial de la Província* núm. 267, de data 19 de novembre de 2011, pel període reglamentari, no s’hi han formulat reclamacions, al·legacions ni observacions.

**FONAMENTS DE DRET**

D’acord amb els articles 208 a 212 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, la Instrucció de comptabilitat per a l’Administració Local i altres disposicions concordants en relació amb la tramitació i el contingut, la Comissió Especial de Comptes proposa al Ple l’adopció dels següents acords:

Compte general de l’Ajuntament de Deltebre:

Primer. Aprovar definitivament els comptes anuals corresponents a l’exercici 2010, integrats pels següents documents comptables:

- Balanç de situació: en tancar l’exercici hi ha un actiu de 25.499.590,91.-€, un passiu de 25.499.590,91.-€ i un resultat de l’exercici d’ 1.725.240,89.-€.

- Compte de resultat econòmic patrimonial: en tancar l’exercici hi ha un guany d’1.725.240,89.-€.

- Liquidació del pressupost: en tancar l’exercici hi ha uns drets pendents de cobrament de 9.194.090,97.-€, unes obligacions pendents de pagament de 2.929.369,69.-€, uns romanents totals de 5.850.248,35.-€ (essent -875.844,41.-€ romanent de tresoreria per despeses generals) i un resultat pressupostari ajustat de 19.377,19.-€.

- La memòria: document que completa, amplia i comenta la informació continguda al Balanç, en el Compte de resultat econòmic patrimonial i en l’Estat de liquidació del Pressupost.

Segon. Aprovar definitivament la documentació complementària següent:

- Actes d’arqueig de les existències en caixa a fi d’exercici de la pròpia entitat local i de cadascun dels seus organismes autònoms.

- Notes o certificacions de cadascuna de les entitats financeres en relació als seus saldos, a favor de l’entitat local o de l’organisme autònom, a fi d’exercici i agrupats per nom o raó social de l’entitat bancària. En cas de discrepància entre els saldos comptables i els bancaris s’aportarà l’oportú estat de conciliació, autoritzat per l’interventor o òrgan de l’entitat local que tingui atribuïda la funció de comptabilitat.

- Els estats integrats i consolidats dels comptes determinats pel ple de la corporació.

- Els municipis amb població superior a 50.000 habitants i les entitats locals d’àmbit territorial superior acompanyaran, a més, al compte general una memòria justificativa del cost i rendiment dels serveis públics i una memòria demostrativa del grau en què s’hagin assolit els objectius programats amb indicació dels previstos i aconseguits amb el cost dels mateixos.

Tercer. Retre els esmentats comptes de la corporació, esdevinguts com a resultat de l’exercici econòmic 2010, a la Sindicatura de Comptes, d’acord amb el que determinen els articles mencionats en la part expositiva.

Deltebre, 20 de desembre de 2011

El President de la Comissió Especial de Comptes, Rogelio Tomas Bonet.”

Finalitzada la lectura, el Sr. Alcalde dóna la paraula al Sr. Rogelio Tomàs Bonet, regidor d’hisenda, i diu que aquesta proposta tracta dels Comptes Generals de 2010, i que amb aquesta aprovació tindrem les obligacions de l’ajuntament al dia, tant pel que fa a les liquidacions com els comptes generals, els quals es van sotmetre a la Comissió Especial de Comptes del dia 17 de novembre, i van ser aprovats, i després exposats al BOPT i als que no s’han formulat cap mena de reclamacions, al.legacions ni observacions, per això proposo aprovar difinitivament els comptes anuals de l’exercici 2010, els quals estan integrats pels següents documents comptables: balanç de situació, amb el resultat de l’exercici d’1.725.240’89 € en positiu, el compte del resultat econòmic patrimonial pel mateix import, la liquidació del pressupost i la memòria.

Pren la paraula el Sr. Lluís Soler de CiU i diu que aquest punt de l’ordre del dia és un formalisme més dels comptes generals del 2010, els quals ja van ser dictaminats per la Comissió Especial de Comptes i en aquell moment ja vam comentar algunes observacions, tot i que si no veiem alguna cosa flagrant, com van ser els comptes de 2009, sempre votem a favor. Però volem deixar de manifest que aquests comptes de 2010 hi han hagut factures al calaix per import de 967.337€, uns pagaments pendents d’aplicació, que s’han pagat i no estaven consignats de 62.843€ i un romanent de tresoreria negatiu de 875.844€ per tant aquests comptes certifiquen el que nosaltres hem dit durant tot l’exercici des de l’1 de gener fins avui que és una gestió erràtica i poc vigorosa pel qual es demostra i es verifica aquest romanent de tresoreria negatiu, per tant com el que fem avui no és validar la gestió política sinó els comptes generals i volem que a l’acta consti la nostra salvetat, ja que votem a favor de la gestió econòmica dels comptes però no estem d’acord amb la gestió política que es desprèn i que es certifica amb les xifres que acabo de nomenar.

Intervé el Sr. Tomas Castells, del grup del Partit Popular i diu que ja ens vam manifestar a la Comissió Especial de Comptes i que des de sempre hem fet la matisació de que n’estem d’acord amb l’aplicació del pla comptable, però que no estem d’acord amb l’aplicació i la interpretació política que l’equip de govern fa dia a dia del nostre ajuntament. L’únic any que vam votar en contra va ser el 2009 pel tema dels comptes de les factures del POUM, atès que nosaltres enteníem que aquestes factures no s’havien d’haver assentat i així ho vam manifestar amb el nostre vot en contra a la Comissió Especial de Comptes i al plenari i avui el que fem son els comptes del 2010 i és l’aprovació comptable i no la política. Però al regidor jo li voldria fer unes matitzacions dels números que s’han dit, atès que entenc que esteu a l’equip de govern i que al moment de donar el tancament de l’exercici es pugui fer de la manera que es quedi millor. Quan es fa referència al compte general i al tancament del compte del 2010, amb un balanç de situació en un resultat d’1.725.000€ això comporta que la gent estigui confosa, perquè hi ha superàvit, però també pugem els impostos i fem crèdits. Els que escolten el ple i amb la realitat del dia a dia pel que fa a les mancances del poble, pel que fa a que s’ha de despatxar personal, i tal com es parla pareix que la situació sigui perfecta i no és així, per tant nosaltres voldríem que es diguessin les coses com són, i més en aquests moments complicats que s’hauran de prendre mesures dràstiques. Creiem que també heu de d’explicar la situació econòmica real com està, en la qual van haver-hi 875.000€ de romanent i això vol dir que durant l’exercici 2010 va haver-hi una despesa més gran del que es va ingressar i a més van hi haure 1.030.000€ que no es van poder comptabilitzar i dic això ja que si hem incrementat taxes i impostos la gent ha d’entendre perquè, atès que el Partit Popular en el seu moment ja us va advertir del que podia passar ja que primer es van incrementar taxes i impostos i després es va fer el pressupost, cosa erràtica al nostre entendre, ja que primer hem de saber el que s’ha de gastar i després s’han d’aplicar els impostos i taxes i dit això que hi va haver 875.000€ de romanent negatiu, 1.030.000€ de factures que no es van poder comptabilitzar i que s’hauran d’aplicar en aquest pressupost, és bo que la gent sàpiga que l’ajuntament deu 5.619.000€ amb préstecs a llarg termini, operacions de tresoreria per 1.475.000€, altres crèdits a curt termini per un import de 665.000€, hi ha un deute amb el Ministeri d’Economia de 159.000€ a llarg termini i 39.856€ a curt termini, per tant la gent ha de saber que tanquem l’exercici amb aquestes dos partides de factures al calaix i pendents d’aplicar i que la situació de l’ajuntament és que es deuen molts diners, per tant hagués estat bé que el regidor d’hisenda hagués fet palès tot això en la seva exposició, perquè com la situació d’ara endavant serà complicada, s’havia d’haver anunciat, parlat i buscat solucions. Per tant manifestar que com aplicació comptable votem a favor, cosa que ja ho vam fer constar a la Comissió Especial de Comptes, però que el Partit Popular sempre fem la salvetat de l’acció i la interpretació política que dona l’equip de govern i ara en aquest manifest volem que quedi reflexat.

Contesta el Sr. Rogelio Tomás, regidor d’hisenda, i diu que li sembla bé tot el que ha exposat el Sr. Castells del Partit Popular però també val a dir que hi ha un pendent de cobrament de 9.194.000€.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**GOVERNACIÓ I PERSONAL**

**2N.- DICTAMEN DE PROPOSTA D’APROVACIÓ DEL CONVENI DE COL·LABORACIÓ ENTRE EL DEPARTAMENT D’INTERIOR DE LA GENERALITAT DE CATALUNYA I L’AJUNTAMENT DE DELTEBRE PER A L’ADHESIÓ DE L’AJUNTAMENT A LA XARXA RESCAT DE RADIOCOMUNICACIONS D’EMERGÈNCIES I SEGURETAT CIUTADANA**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa de Governació i Personal de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“El que subscriu, Jordi Pau Torres Fabra, regidor de governació de l'Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès el conveni de col.laboració entre el Departament d’Interior de la Generalitat de Catalunya i aquest ajuntament per a l’adhesió a la xarxa rescat de radiocomunicacions d’emergències i seguretat ciutadana, que té com a objecte respondre a les necessitats dels diversos cossos de seguretat i emergències de les administracions públiques catalanes.

Per tot l’esmentat anteriorment, al ple de la Corporació PROPOSO adopti els següents ACORDS:

1r.- Aprovar l’esmentat conveni, que té un total de dotze clàusules.

2n.- Facultar a l’alcalde-president per a la seva signatura.

3r.- Traslladar el present acord a la policia local i al departament d’intervenció-tresoreria per al seu coneixement i efectes oportuns.

La Corporació, no obstant això, acordarà el que estimi adient.

Deltebre, 19 de desembre de 2011. Jordi Pau Torres Fabra.”

Finalitzada la lectura, intervé el Sr. Soler de CiU i diu que han revisat el conveni i li donen suport.

Pren la paraula el Sr. Tomas Castells del Partit Popular i diu que tal i com ho van manifestar a la Comissió Informativa aquesta proposta i la següent votarem a favor.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**3r.- DICTAMEN DE PROPOSTA D’APROVACIÓ DEL CONVENI DE CESSIÓ D’ÚS DEL PROGRAMARI DE GESTIÓ I SUPORT ALS PROCESSOS DE LES POLICIES LOCALS DENOMINAT SIPCAT ENTRE EL DEPARTAMENT D’INTERIOR DE LA GENERALITAT DE CATALUNYA I L’AJUNTAMENT DE DELTEBRE**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa de Governació i Personal de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“El que subscriu, Jordi Pau Torres Fabra, regidor de governació de l'Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès el conveni de cessió d’ús del programari de gestió i suport als processos de les policies locals denominat SIPCAT entre el Departament d’Interior de la Generalitat de Catalunya i aquest ajuntament, que té com a objecte establir les bases i fixar els aspectes institucionals, tècnics i jurídics de la cessió d’ús del programari de gestió i suport als processos de les policies locals denominat SIPCAT a l’ajuntament i la integració de l’ajuntament en el sistema d’informació policial de Catalunya.

Per tot l’esmentat anteriorment, al ple de la Corporació PROPOSO adopti els següents ACORDS:

1r.- Aprovar l’esmentat conveni, que té un total de quinze clàusules, tres annexos i una addenda.

2n.- Facultar a l’alcalde-president per a la seva signatura.

3r.- Traslladar el present acord a la policia local i al departament d’intervenció-tresoreria per al seu coneixement i efectes oportuns.

La Corporació, no obstant això, acordarà el que estimi adient.

Deltebre, 19 de desembre de 2011.Jordi Pau Torres Fabra.”

Finalitzada la lectura, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**URBANISME, PLANIFICACIÓ DEL TERRITORI, OBRA PÚBLICA I SERVEIS MUNICIPALS**

**4t.- DICTAMEN DE PROPOSTA DE MODIFICACIÓ DEL REGLAMENT DEL SERVEI MUNICIPAL D’ABASTAMENT D’AIGUA DE DELTEBRE**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa d’Urbanisme, Planificació del Territori, Obra Pública i Serveis Municipals de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“El qui subscriu, Òscar Martin Bo, com a regidor delegat de l’àrea de serveis municipals, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès que al nostre municipi s’han fet diverses ampliacions de la xarxa per donar aigua a les finques situades fora del nucli urbà a la zona dels arrossars.

Atès que aquestes xarxes no formen part de la xarxa municipal d’aigua potable, ja que Sorea no té cap control sobre aquestes i són els veïns els qui porten el manteniment.

Atès que el Reglament del servei d’abastament d’aigua del nostre municipi, no contempla la casuística específica d’aquest subministrament d’aigua, per la qual cosa es produeixen consums d’aigua que no es facturen al no quedar enregistrats.

Atès que per tal de millorar l’eficiència i efectivitat en la facturació i cobrament dels rebuts d’aquells consums que amb la normativa actual no queden enregistrats per cap aparell de mesura, caldria la modificació del Reglament de forma que s’afegís un article al Capítol IV “Dels comptadors” amb el contingut següent:

“*Donada la configuració específica dels subministraments del municipi, s’instal.larà un comptador general de control en l’inici de la canonada de distribució particular, de titularitat privada, a càrrec dels titulars de tots els comptadors divisionaris que es subministren mitjançant la mateixa.*

*La diferència de cabdals registrats entre el comptador general i la suma dels cabdals registrats pels comptadors divisionaris que es subministraran mitjançant aquest, seran facturats als titulars de tots els comptadors divisionaris a parts iguals considerant-se el comptador general com una mesura de consum”.*

Per tot l’esmentat anteriorment, al ple de la Corporació PROPOSO adopti els següents acords:

1r.- Aprovar inicialment la modificació del Reglament del servei d’abastament d’aigua del nostre municipi, en el sentit d’afegir un nou article al capítol IV “Dels comptadors”, tal i com consta redactat als considerants de la proposta.

2n.- Sotmetre la present modificació a informació pública pel termini mínim de trenta dies, a fi que s’hi puguin presentar al.legacions i reclamacions, mitjançant la inserció dels anuncis corresponents al BOPT, al DOGC, a La Veu de l’Ebre i al tauler d’edictes de l’ajuntament. El termini d’informació pública començarà a comptar des del dia de la publicació de l’anunci al BOPT.

3r.- Disposar que, si no s’hi formula cap al.legació ni reclamació durant el termini d’informació pública, aquesta modificació del reglament que ara s’aprova inicialment quedarà aprovada definitívament sense necessitat de cap tràmit anterior, i es procedirà directament a la publicació al BOP per a la seva entrada en vigor.

La Corporació, no obstant això, acordarà el que estimi pertinent.

Deltebre, 19 de desembre de 2011. Òscar Martin Bo.”

Finalitzada la lectura, pren la paraula el Sr. Soler de CiU i diu que pel que fa a la modificació del reglament d’abastament d’aigua, a la Comissió Informativa ja vam preguntar una sèrie de dubtes, no obstant pel que fa a la filosofia de la modificació del reglament ho veiem bé, ja que el que va explicar el tècnic es veu que a la part rústega hi ha fins un 70% de fugues d’aigua i això encareix molt el cost per part de l’ajuntament, atès que això no ho paga ningú, quan el manteniment i la infraestructura ho paguen els veïns. Però el que no veiem clar és que a la zona rústega hi ha activitats, hi ha usos particulars esporàdics, n’hi ha d’habituals, és a dir, freqüències molt diferents i si la part de fugues d’aigua s’aplica a parts iguals a tots aquests usuaris que tenen comptador divisionari per la diferència del comptador general que s’instal.larà amb la suma dels comptadors divisionaris de cadascún vol dir que el que fem és penalitzar a aquella gent que té poc ús al camp o que ha estat poc a la zona rústega i beneficiem més a tots aquells que tenen més activitats, per tant nosaltres voldríem que el regidor d’obres públiques ens expliqui perquè ho han determinat d’aquesta manera i no s’ha fet en canvi en ús proporcional del consum que fa cada usuari que té un comptador divisionari.

Contesta el Sr. Oscar Martín, regidor d’obres públiques i serveis dient que s’ha decidit així perquè cada propietari ja te el seu propi comptador de l’aigua que li entra en la seva pròpia finca i el que va a càrrec d’ells és l’aigua que es perd pels ramals per tant no té perquè ser equitativament pel que gasta atès que aquesta aigua és fóra de la finca.

El Sr. Lluís Soler diu que nosaltres creiem que això penalitza a molts d’usuaris de la zona rústega, perquè no és el mateix que a un ramal hi hagin 2 usuaris amb una activitat i que tenen un lucre que un altre que vagi de tant en tant a passar un diumenge a la caseta, per tant això ho veiem injust i creiem que s’hauria de fer aquesta modificació al reglament, atès que si que veiem bé que l’ajuntament no te perquè aguantar el cost de les fugues de la zona rústega en quant el manteniment va a càrrec dels usuaris com el propi reglament marca però en tot cas el que demanaríem és que es faci en funció del consum, ja que tenim els comptadors divisionaris instal·lats, per tant és molt més fàcil fer la diferència entre el comptador general i el divisionari, perquè el manteniment de la infraestructura ja és equitatiu, però el que no potser equitatiu és la fuga d’aigua, atès que un té un ús lucratiu i l’altre te un ús particular esporàdic o no esporàdic.

Reprèn la paraula el Sr. Oscar Martin dient que segurament el que ho tindrà millor és el que té l’activitat, però això comportarà que es preocupin tots els veïns que no hi hagin fugues no com ara que com només paguen el seu comptador, els és igual si a l’entrada de la canonada es perd aigua i a partir d’ara el que buscaran entre tots serà controlar-ho, perquè funcioni o no funcioni l’activitat la pèrdua és la mateixa.

El Sr. Lluís Soler diu que no és el mateix, perquè el manteniment de la infraestructura i la instal·lació, es a dir la inversió, es fa a parts equitatives i aquí no tenim res a dir, però pel que fa a la part de les fugues que és el que modifiquem per a cobrar i que en aquest cas l’ajuntament no hagi d’assumir el cost de les fugues i per tant dissuadeixes a que els propietaris que tenen aquests ramals tinguin el manteniment exhaustiu i bé, però el que no veiem perfecte és que no hagin de pagar la part equitativa a tothom perquè uns que tenen una activitat i un lucre han de pagar el mateix que un altre que va de forma esporàdica i particular.

El Sr. Oscar Martín diu que l’informe del tècnic es favorable i pel que fa al 70% és en una zona puntual i pensem que d’aquesta manera es pot solucionar el tema perquè són ells mateixos els interessats en buscar la fuga, ja que en una reunió que vam tenir ens van dir que hi havia veïns que estaven interessats en buscar la fuga d’aigua però que n’hi havia que els donava igual, per tant si se’ls incrementa l’import serà una mesura d’involucrar-se, per tant aquesta proposta anirà endavant.

El Sr. Lluís Soler diu que encara que l’informe del tècnic és favorable desprès està el criteri polític i els tècnics no decideixen pel que fa al criteri polític per això hi ha regidors, és un tema de matís decidir qui pagui i qui no paga si per capacitat de consum o a parts iguals, per tant si ja està decidit nosaltres el que farem serà abstindre’ns per no penalitzar a aquella gent que fa menys ús del consum.

El Sr. Alcalde diu que si hi ha algú que viu fóra del municipi i té una casa al municipi no ens demana pagar IBI, pels dies que ve a fer una paella, sinó que paga tot l’any. La xarxa general de l’aigua és de tots, paguen tots per igual per tant és lògic que paguin tots igual.

Pren la paraula el Sr. Tomàs Castells del PPC i diu que a la Comissió Informativa el tècnic ens va dir que es basa en la necessitat de posar aquests comptadors a l’inici de la xarxa perquè hi havia unes fuges del 70% i unes altres zones de menys, per això llavors varem dir que si, però s’ha de tenir en compte que hi ha xarxes que són llargues i que hi ha molts d’associats i són ells qui tenen la seva junta i els seus estatuts, tenen les seves reunions, però s’ha de tenir en compte que dintre d’aquests usuaris hi ha uns que paguen fins 10.000€ d’aigua a l’any i n’hi ha que paguen 150 o 200€ l’any, per tant el que s’ha exposat que s’hauria d’intentar que sigui equitatiu amb el seu consum no es “descabellat”, per tant com és una organització se’ls hauria d’obligar que dintre dels seus estatuts siguin ells els que s’estipulin aquesta mena de pagament.

El Sr. Alcalde diu que es farà el següent, s’aprovarà aquesta proposta per poder començar a funcionar i a partir d’ara les associacions que vulguin autoregular-se com pagar que vinguin i que ens diguin com ho volen fer.

Pren la paraula el Sr. Tomàs Castells del PPC dient que no n’està del tot d’acord, ja que s’hauria d’acordar ara si s’ha de pagar a parts iguals o baix els seus acords i els seus estatuts el que ells decideixin, atès que són ells els usuaris.

Intervé el Sr. Secretari dient que s’ha de tenir en compte que aquesta proposta és l’aprovació inicial i ha d’estar a exposició pública 30 dies. Es pot posar aquest incís a la proposta i també es pot parlar en les societats civils i que siguin elles qui participin en la redacció de la proposta.

Continua el Sr. Lluís Soler de CiU dient que ens hagués agradat que a la Comissió Informativa ens haguessin deixat clar quin tipus de participació ciutadana han tingut i com no tenim clar el tema de parts iguals deixarem els 30 dies d’exposició pública i de moment ens abstindrem.

El Sr. Tomàs del PPC diu que ells votaran a favor i possiblement farem al.legacions pel que fa a aquestes matisacions i les comunitats que facin l’oportú.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb dotze vots a favor de Gervasi Aspa Casanova (Esquerra-AM), Rogelio Tomàs Bonet (Esquerra-AM), Oscar Martín Bo (Esquerra-AM), Jordi P. Torres Fabra (Esquerra-AM), Sònia Bertomeu Tomàs (Esquerra-AM), Salomé Bertomeu Mauri (Esquerra-AM), Susanna Gómez Castellà (Esquerra-AM), José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Joan Bertomeu Bertomeu i Tomàs Castells Fresquet (PPC), i quatre vots d’abstenció de Lluís Soler Panisello (CiU), Salvador Bertomeu Bertomeu (CiU), Domingo Alcalà Sorribes (CiU) i Carme Franch Rius (CiU) i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**PROMOCIÓ ECONÒMICA, OCUPACIÓ I INDÚSTRIA**

**5è.- DICTAMEN DE PROPOSTA DE RATIFICACIÓ DE L’ACORD ADOPTAT PER LA JUNTA DE GOVERN LOCAL DE DATA 29 DE NOVEMBRE D’ENGUANY, EN RELACIÓ A LA SOL.LICITUD I EXECUCIÓ DELS PLANS D’OCUPACIÓ 2011**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa de Promoció Econòmica, Ocupació i Indústria de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“La que subscriu, Sònia Bertomeu Tomàs, com a regidora delegada de l’àrea de promoció econòmica, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Vist que la Junta de Govern Local en sessió ordinària de data 29 de novembre d’enguany va adoptar per unanimitat el següent acord, que transcrit literalment diu:

**“8:C).- Proposta de la regidora de promoció econòmica i ocupació, en relació a la sol.licitud i execució dels plans d’ocupació 2011.-** Vista la proposta presentada per la regidora de promoció econòmica i ocupació, i vista la resolució EMO/2667/2011, de 7 de novembre, per la qual s’obre la convocatòria per al 2011 de subvencions per a la contractació de persones aturades, mitjançant plans d’ocupació a entitats locals.

Atès que aquest ajuntament vol prendre part en l’esmentada convocatòria, la Junta de Govern Local per unanimitat acorda:

1r.- Acollir-nos a la resolució EMO/2667/2011, de 7 de novembre, per la qual s’obre la convocatòria per al 2011 de subvencions per a la contractació de persones aturades, mitjançant plans d’ocupació a entitats locals, amb la presentació del projecte ACTUALITZACIÓ DEL NOU VIALER MUNICIPAL, el qual donarà ocupació a set persones del municipi en situació d’atur.

El personal sol.licitat per a dur a terme aquest projecte serà un tècnic/a delineant i sis agents censals.

2n.- Ratificar el present acord a la propera sessió de ple municipal.

3r.- Trametre el present acord al Servei d’Ocupació de Catalunya per als efectes que correspongui.

4t.- Traslladar el present acord als departaments de personal i intervenció-tresoreria per al seu coneixement i efectes oportuns”.

Atès que per tant s’ha de procedir a la ratificació del mateix per part del ple municipal, PROPOSO que s’adoptin els següents acords:

1r.- Ratificar l’acord adoptat per la Junta de Govern Local de data 29 de novembre d’enguany, en relació a la sol.licitud i execució del projecte ACTUALITZACIÓ DEL NOU VIALER MUNICIPAL als plans d’ocupació 2011.

2n.- Trametre el present acord al Servei d’Ocupació de Catalunya per als efectes que correspongui.

3r.- Traslladar el present acord als departaments de personal i intervenció-tresoreria per al seu coneixement i efectes oportuns.

La Corporació, no obstant això, acordarà el que estimi pertinent.

Deltebre, 19 de desembre de 2011. Sònia Bertomeu Tomàs.”

Finalitzada la lectura, el Sr. Soler de CiU diu que nosaltres ho veiem bé, atès que l’actualització del nou vialer s’ha de fer i per tant votarem a favor.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**CULTURA, EDUCACIÓ I COMUNICACIÓ**

**6è.- DICTAMEN DE PROPOSTA D’APROVACIÓ DE LA ZONIFICACIÓ PER A PREINSCRIPCIÓ P-3 CURS 2012-2013**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Cultura, Educació i Comunicació de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“El que subscriu, Joan Alginet Aliau, regidor d’educació de l'Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès que l’any 2007, la comunitat escolar de Deltebre, degut a la singularitat del seu municipi (d’una banda, l’amplia extensió del casc urbà i d’altra banda, el lloc de residència d’alguns alumnes ubicat a la urbanització Riumar, situada a 10 Km del cas urbà), decideix canviar el procés de preinscripció i matriculació de P3, adoptant un nou model anomenat: “ Zonificació Escolar Itinerant”, és a dir, els alumnes de P3 seran assignats en els diferents centres del municipi en funció d’una sèrie de paràmetres, on els criteris que prevalen són el fet de tenir un germà al centre o el de la proximitat del domicili a l’àrea de la zona on es troba l’escola on s’ha fet la preinscripció.

Atès que la comunitat escolar creu que aquest model de zonificació itinerant és el més adequat per al municipi, ja que permet assignar de manera més justa i racional una plaça escolar.

Atès que aquest nou model, aprovat pel Consell Escolar Municipal i pel Departament d’Educació, com que és itinerant, s’ha de revisar cada curs, en funció de número de preinscripcions previstes, segons els cens municipal.

Atès que és per aquest motiu que es presenta la proposta per al proper curs 2012-2013, per a que sigui aprovada pel Ple Municipal i posteriorment presentada al Departament d’Educació, que és qui ha d’autoritzar que la preinscripció per al proper curs es pugui fer segons aquesta proposta que ara es presenta.

Atès que aquest any hi ha un total de 132 nens/es empadronats/des al nostre municipi i d’aquests 2 ja no resideixen al municipi; amb tot això, disposem de 130 alumnes al padró amb data de naixement de l’any 2009 i que enguany han de cursar P-3.

Atès que el municipi queda dividit en tres zones escolars:

**ZONA 1: CEIP RIUMAR:**  Aquesta zona convocarà des de la Cooperatives de Vivendes fins al carrer Pizarro- Sant Roc fins al riu. L’escola té assignats 25 alumnes; ja que aquest centre té la capacitat màxima per una línia de 25. Per tant, aquest període escolar 2012-13 la línia de Riumar serà de 25 alumnes.

**ZONA 2 : CEIP SANT MIQUEL:**  Aquesta zona convocarà des dels carrers Sant Roc- Pizarro fins al carrer Girona. L’escola té assignats 55 alumnes; ja que aquest centre té la capacitat màxima per dos línies de 25. Per tant, aquest període escolar 2012-13 les línies de Sant Miquel seran de 28 i 27 alumnes respectivament.

**ZONA 3: CEIP L’ASSUMPCIÓ**: Aquesta zona convocarà des del carrer Girona fins al carrer Sant Arcadi, inclosa la urbanització Riumar. L’escola té assignats 49 alumnes; ja que aquest centre té la capacitat màxima per dos línies de 25 alumnes, que durant aquest període escolar 2012- 13 les línies seran de 25 i 24 alumnes respectivament.

Per tot l’esmentat anteriorment, al ple de la Corporació PROPOSO adopti els següents ACORDS:

1r.- Aprovar la proposta de zonificació per a la preinscripció P-3 per al curs escolar 2012/2013 d’acord amb el plànol que s’adjunta com a annex a la proposta.

2n.- Que es presenti la proposta al Departament d’Educació, als efectes d’autoritzar que la preinscripció per al proper curs 2012/2013 es pugui fer d’acord amb la mateixa.

3r.- Traslladar el present acord al departament d’ensenyament per al seu coneixement i efectes oportuns.

La Corporació, no obstant això, acordarà el que estimi adient.

Deltebre, 19 de desembre de 2011. Joan Alginet Aliau.”

Finalitzada la lectura, pren la paraula el Sr. Lluís Soler de Ciu i fa una pregunta referent a l’explicació que ha fet el Sr. Regidor pel que fa a la línea divisòria, entre l’àmbit de Sant Miquel i del Riumar per la part del riu, si abans era el carrer Balmes.

Contesta el regidor Sr. Joan Alginet dient que s’ha ampliat del c/. Balmes al c/. Pizarro, per descongestionar el col·legi Sant Miquel.

Continua el Sr. Lluís Soler preguntant que si no es fes aquesta ampliació fins al c/. Pizarro i es quedés com l’any passat, podrien cabre tota la gent de la urbanització Riumar a la línea del col·legi Riumar.

Contesta el Sr. Alginet dient que l’ampliació al c/. Pizarro és per descongestionar el col·legi Sant Miquel i 2 o 3 nens que poden anar al col·legi Riumar poden cabre. Pel que fa a la urbanització Riumar, hi ha 7 nens, i com algú d’ells ja tenen germans al col·legi l’Assumpció ja tenen preferència en anar allà. No obstant el nostre criteri i el de l’equip de govern és lluitar perquè l’escola Riumar pugui gaudir d’una segona línia, que aquesta permetrà descongestionar el Sant Miquel, que el col·legi Riumar estigui amb igualtat de condicions amb la resta i els de la urbanització Riumar llavors podrien anar al col·legi Riumar.

El Sr. Soler de CiU diu que demanar una segona línea ho veig perfecte quan hi hagi una sobrepoblació però en aquest cas que només són 3 alumnes no crec que ens donin aquest nova línea.

Contesta el Sr. Alginet dient que és pel fet d’aquests 3 alumnes, sinó que és pel fet de crear una altra línea al col·legi Riumar i poder descongestionar el col·legi Sant Miquel.

Intervé el Sr. Castells del Partit Popular i diu que ja van manifestar a la Comissió Informativa que som conscients que hi ha xiquets que estan al padró, però que són de famílies nouvingudes i que no van al col·legi, per tant crec que no hi haurà cap tipus de problema. En tot cas quan arribi la nova línea si es pot aconseguir n’estirem d’acord i el que hem d’intentar és no perdre’n cap de les que tenim i per tant nosaltres votem a favor.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**7è.- DICTAMEN DE PROPOSTA DE MODIFICACIÓ DE L’ACORD ADOPTAT PEL PLE MUNICIPAL DE DATA 27 DE JULIOL D’ENGUANY, PEL QUE FA A LA COMPOSICIÓ DELS MEMBRES QUE FORMEN PART DEL CONSELL ESCOLAR MUNICIPAL DE DELTEBRE.**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa de Cultura, Educació i Comunicació de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“El que subscriu, Joan Alginet Aliau, regidor d’educació de l'Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès que s’han realitzat canvis en els representants dels membres que formen part del Consell Escolar Municipal, i per tant s’ha de modificar l’acord adoptat en sessió de data 27 de juliol d’enguany, mitjançant el qual es va determinar la composició del mateix.

Per tot l’esmentat anteriorment, al ple de la Corporació PROPOSO adopti els següents

ACORDS:

1r.- Que es modifiqui l’acord adoptat pel ple municipal de data 27 de juliol d’enguany, pel que fa als membres que formen part del Consell Escolar Municipal de Deltebre, la composició del qual serà la següent:

AMPA RIUMAR: Candela Alvarado Pulido (presidenta).

AMPA ASSUMPCIÓ: Margarita del Barrio Eito (presidenta).

AMPA SANT MIQUEL: Òscar Mendoza Almazan (president).

AMPA IES DELTEBRE: Encarnació Tomàs (vocal).

CEIP SANT MIQUEL:

* Àngels Llaó Queral, directora
* Rosa M. Martí Rodríguez, representant mestres
* Joaquim Salvadó Blas, administració i serveis

CEIP L’ASSUMPCIÓ:

* Mª Cinta Agramunt Moreso, directora
* M. Neus Bo Melich, representant mestres
* Juan José Casanova Blanch, administració i serveis

CEIP RIUMAR:

* Francesc Bertomeu Sabaté, director
* M. Carmen Ventura Vergés, representant mestres
* Mª José Ruedas Cuenca, administració i serveis

IES DELTEBRE:

* M. Antònia Sabaté Martínez, directora
* Macià Clofent Miró, representant professors
* Jordi Sánchez Camacho, administració i serveis
* Eric Bertomeu, representant alumnes
* Olga Valldeperez Mauri, representant alumnes

AJUNTAMENT DE DELTEBRE:

* Joan Alginet Aliau
* Sònia Bertomeu Tomàs
* Carme Franch Rius
* Tomàs Castells Fresquet

Actuarà com a president del Consell Escolar Municipal, el Sr. Joan Alginet Aliau, regidor d’educació de l’ajuntament de Deltebre.

Actuarà com a secretària, la Sra. Vanessa Callau Miñarro.

2n.- Aquest acord serà notificat als nous membres que formen part del Consell Escolar Municipal.

La Corporació, no obstant això, acordarà el que estimi adient.

Deltebre, 19 de desembre de 2011. Joan Alginet Aliau.”

Finalitzada la lectura, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**8È.- DICTAMEN DE PROPOSTA PER TAL DE DECLARAR LES FESTES TAURINES DEL NOSTRE MUNICIPI COM A PATRIMONI CULTURAL IMMATERIAL DE DELTEBRE, CONFORME A LES DISPOSICIONS DE LA CONVENCIÓ PER A LA SALVAGUARDA DEL PATRIMONI IMMATERIAL DE LA UNESCO**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa de Joventut, Dona, Esports, Fires i Festes de data 22 de desembre de 2011, el Sr. Secretari acctal. dóna lectura en la seva part bastant a la proposta següent:

“Els que subscriuen, els grups municipals d’ERC-AM, PSC-PM, CiU i PPC, en ús de les facultats que la legislació vigent els concedeix, al ple de la Corporació eleven la següent INFORMACIÓ:

Atès que la Convenció per a la Salvaguarda del Patrimoni Cultural Immaterial de la UNESCO, de conformitat amb el que estableix l'article 2n, atorga a les comunitats, els grups i els individus la facultat per reconèixer la seva patrimoni cultural immaterial, que a més defineix de la següent manera:

"S'entén per patrimoni cultural immaterial: les representacions, expressions, coneixements i tècniques -juntament amb els instruments, objectes, artefactes i espais culturals que els són inherents- que les comunitats, els grups i en alguns casos els individus reconeguin com a part integrant de seu patrimoni cultural. "

Atès que la història taurina a Catalunya es remunta gairebé tres segles enrere, amb bous a totes les capitals de província i en un nombre important de les seves localitats donant-se la circumstància que els festejos taurins que se celebren a la localitat tarragonina de Deltebre daten d'una tradició de molts d’anys , havent-se incorporat als costums i tradicions més arrelades del nostre poble i formen part del seu patrimoni cultural immaterial, resultant en l'actualitat l'acte més participatiu dins dels que se celebren a les festes majors de la localitat, congregant les tardes de vaquetes, bous capllaçats, tancaments i bous embolats a tota la gent del poble des de nens, joves, adults i grans que acudeixen a la plaça que tradicionalment es forma amb carros i carretes resultant l'esdeveniment més important de les Festes.

Atès que és un fet indubtable que la celebració dels festejos taurins, de la localitat, a Deltebre generen tangibles beneficis a la població, ja que es tradueixen en un fort i intens intercanvi comercial que dinamitza l'economia del nostre poble i de la comarca del Baix Ebre, en estar les nostres celebracions taurines molt arrelades en les Terres de l'Ebre.

Així mateix, els festejos taurins són un al·licient per donar a conèixer la població de Deltebre, ja que en aquestes dates com en cap altres, es concentren en la població milers de turistes i aficionats als bous atrets per la celebració d'aquests festejos, amb el conseqüent efecte pel que fa a la major difusió de les bondats de la nostra geografia i clima, que un cop coneguts té un efecte multiplicador gens menyspreable, no entenent-se en l'actualitat unes Festes Majors a Deltebre sense festejos taurins.

Atès que com passa en gran part del territori espanyol, la tradició i creences religioses de manera inseparable van de la mà en les celebracions populars, estant els festejos taurins de Deltebre estretament vinculats a la tradició de celebrar les festes religioses d'homenatge als patrons de la localitat, la Mare de Déu de l’Assumpció i Sant Roc.

Atès que les tardes de bous a Deltebre, estan lligades a la nostra més profunda tradició, ja que els bous des dels inicis del poble com a comunitat sempre han estat presents com un dels més importants esdeveniments en les festes majors.

Atès que la Declaració de l'Organització de les Nacions Unides sobre Minories del 1992.12.18 garanteix, en els seus articles 1r i 2n: "Que els Estats han de protegir la identitat cultural de les minories dins dels seus territoris respectius .... i que aquestes tindran dret a gaudir de la seva pròpia cultura en públic, sense cap tipus d'ingerència ... així com de participar en les decisions que s'adoptin a nivell nacional, i quan procedeixi, a nivell regional ".

Atès que de conformitat amb el que estableix la Convenció per a la Salvaguarda del Patrimoni Cultural Immaterial de la Humanitat de l'Organització per a l'Educació, la Ciència i la Cultura (UNESCO), és preceptiu mantenir un inventari del Patrimoni Cultural Immaterial dels Estats i en aquest sentit, s'han d'incorporar aquests festejos taurins com a elements que han de conformar aquest inventari.

Per tot l’esmentat anteriorment, i de conformitat al que estableix la Convenció per a la Salvaguarda del Patrimoni Cultural Immaterial de la Humanitat de l'Organització per a l'Educació, la Ciència i la Cultura (UNESCO) ratificada per l'Estat Espanyol el 25 d'octubre de 2006, amb entrada en vigor el 25 de gener de 2007, al Ple de la Corporació PROPOSEM que s’adoptin els següents acords:

PRIMER.- Aprovar la declaració dels espectacles taurins que des de fa molt de temps se celebren amb motiu de les Festes Majors en honor a la Mare de Déu de l’Assumpció i Sant Roc com a part integrant del Patrimoni Cultural Immaterial de la localitat, unida als seus més arrelades tradicions, d'acord amb les disposicions contingudes en la Convenció per a la Salvaguarda del Patrimoni Cultural Immaterial de la UNESCO.

SEGON.- Remetre certificació d'aquesta declaració a la Conselleria de Cultura de la Generalitat de Catalunya i al Consell de Patrimoni Històric, per tal que de conformitat amb el que estableix la Convenció per a la Salvaguarda del Patrimoni Cultural Immaterial de la Unesco, siguin inscrites les festes taurines que se celebren a la localitat de Deltebre, com a elements integrants de l'Inventari del Patrimoni Cultural Immaterial tant de la Comunitat de Catalunya, com de l'Estat espanyol, que en el seu moment presentarà la candidatura de la Tauromàquia perquè sigui inscrita en la llista representativa del Patrimoni Cultural Immaterial de la UNESCO.

La Corporació, no obstant això, acordarà el que estimi pertinent.

Deltebre, 19 de desembre de 2011.ERC-AM, PSC-PM, CiU,PPC.”

Finalitzada la lectura, el Sr. Soler de CiU diu que el seu grup aprovarà aquesta moció, atès que també la subscriuen. És una proposta que s’ha aprovat a diversos ajuntaments on hi ha tradició de bous, i Deltebre no és l’excepció, per tant ens sumem a la moció tipus que estant passant des de la Coordinadora de Penyes Taurines de les Terres de l’Ebre.

Intervé el Sr. Castells del Partit Popular i diu que el seu grup també ha signat la moció i per tant estant d’acord.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta.

L’Alcalde-president, El secretari acctal.,

Gervasi Aspa Casanova David Torres Fabra